CELEX: 32021D1272
Language: fi
Date: 2021-07-30 00:00:00
Title: Komission täytäntöönpanopäätös (EU) 2021/1272, annettu 30 päivänä heinäkuuta 2021, Vatikaanivaltion myöntämien koronatodistusten ja Euroopan parlamentin ja neuvoston asetuksen (EU) 2021/953 mukaisesti myönnettyjen todistusten vastaavuuden vahvistamisesta vapaata liikkuvuutta koskevan oikeuden käyttämisen helpottamiseksi unionissa (ETA:n kannalta merkityksellinen teksti)

2.8.2021   
               
               
                  FI
               
               
                  Euroopan unionin virallinen lehti
               
               
                  L 277/148
               
            
         KOMISSION TÄYTÄNTÖÖNPANOPÄÄTÖS (EU) 2021/1272,
         annettu 30 päivänä heinäkuuta 2021,
         Vatikaanivaltion myöntämien koronatodistusten ja Euroopan parlamentin ja neuvoston asetuksen (EU) 2021/953 mukaisesti myönnettyjen todistusten vastaavuuden vahvistamisesta vapaata liikkuvuutta koskevan oikeuden käyttämisen helpottamiseksi unionissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kehyksestä covid-19-tautiin liittyvien yhteentoimivien rokotusta, testausta ja taudista parantumista koskevien todistusten (EU:n digitaalinen koronatodistus) myöntämiseksi, todentamiseksi ja hyväksymiseksi helpottamaan henkilöiden vapaata liikkuvuutta covid-19-pandemian aikana 14 päivänä kesäkuuta 2021 annetun Euroopan parlamentin ja neuvoston asetuksen (EU) 2021/953 (1) ja erityisesti sen 8 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2021/953 vahvistetaan kehys covid-19-tautiin liittyvien yhteentoimivien rokotusta, testausta ja taudista parantumista koskevien todistusten (EU:n digitaalinen koronatodistus) myöntämiseksi, todentamiseksi ja hyväksymiseksi, jotta todistusten haltijoiden olisi helpompi käyttää oikeuttaan vapaaseen liikkuvuuteen covid-19-pandemian aikana. Sillä myös osaltaan helpotetaan SARS-CoV-2:n leviämisen rajoittamiseksi unionin oikeuden vaatimuksia noudattaen käyttöön otettujen vapaata liikkuvuutta koskevien jäsenvaltioiden rajoitusten vähittäistä purkamista koordinoidulla tavalla.
                  
               
                     (2)
                  
                  
                     Asetuksen (EU) 2021/953 mukaan kolmansien maiden unionin kansalaisille ja heidän perheenjäsenilleen myöntämät koronatodistukset voidaan hyväksyä, jos komissio katsoo, että kyseiset todistukset myönnetään mainitun asetuksen nojalla vahvistettuja vaatimuksia vastaaviksi katsottavien vaatimusten mukaisesti. Lisäksi jäsenvaltioiden on Euroopan parlamentin ja neuvoston asetuksen (EU) 2021/954 (2) mukaisesti sovellettava asetuksessa (EU) 2021/953 vahvistettuja sääntöjä myös niihin kolmansien maiden kansalaisiin, jotka eivät kuulu mainitun asetuksen soveltamisalaan, edellyttäen, että he oleskelevat tai asuvat laillisesti jonkin jäsenvaltion alueella ja että heillä on oikeus matkustaa muihin jäsenvaltioihin unionin oikeuden mukaisesti. Sen vuoksi tässä päätöksessä säädettyjä vastaavuushavaintoja olisi sovellettava Vatikaanivaltion unionin kansalaisille ja heidän perheenjäsenilleen myöntämiin koronatodistuksiin. Tällaisia vastaavuushavaintoja sovelletaan asetuksen (EU) 2021/954 perusteella vastaavasti myös koronatodistuksiin, joita Vatikaanivaltio myöntää mainitussa asetuksessa vahvistetuin edellytyksin jäsenvaltioiden alueella laillisesti oleskeleville tai asuville kolmansien maiden kansalaisille.
                  
               
                     (3)
                  
                  
                     Komissio suoritti 29 päivänä kesäkuuta 2021 Vatikaanivaltion pyynnöstä teknisiä testejä, jotka osoittivat, että Vatikaanivaltion ”VA-EUDCC-GW”-järjestelmänsä mukaisesti antamat koronatodistukset ovat yhteentoimivia asetuksella (EU) 2021/953 perustetun luottamuskehyksen kanssa, niin että niiden aitous, pätevyys ja eheys voidaan todentaa. Komissio vahvisti myös, että Vatikaanivaltion ”VA-EUDCC-GW”-järjestelmänsä mukaisesti antamat koronatodistukset sisältävät tarvittavat tiedot.
                  
               
                     (4)
                  
                  
                     Vatikaanivaltio toimitti komissiolle 9 päivänä heinäkuuta 2021 yksityiskohtaiset tiedot yhteentoimivien koronatodistusten myöntämisestä ”VA-EUDCC-GW”-järjestelmän mukaisesti. Vatikaanivaltio ilmoitti komissiolle katsovansa, että sen koronatodistukset myönnetään sellaisen standardin ja sellaisen teknologisen järjestelmän mukaisesti, jotka ovat yhteentoimivia asetuksella (EU) 2021/953 perustetun luottamuskehyksen kanssa, niin että todistusten aitous, pätevyys ja eheys voidaan todentaa. Vatikaanivaltio ilmoitti komissiolle tältä osin, että Vatikaanivaltion ”VA-EUDCC-GW”-järjestelmän mukaisesti myöntämät koronatodistukset sisältävät asetuksen (EU) 2021/953 liitteessä tarkoitetut tiedot.
                  
               
                     (5)
                  
                  
                     Lisäksi Vatikaanivaltio ilmoitti komissiolle, että se myöntää yhteentoimivia rokotustodistuksia covid-19-rokotteelle Comirnaty.
                  
               
                     (6)
                  
                  
                     Vatikaanivaltio ilmoitti komissiolle myös hyväksyvänsä jäsenvaltioiden asetuksen (EU) 2021/953 mukaisesti myöntämät rokotusta, testausta ja taudista parantumista koskevat todistukset. Vatikaanivaltio ilmoitti komissiolle hyväksyvänsä todistukset rokottamisesta rokotteilla, jotka on hyväksytty EU:n laajuisesti (Euroopan lääkeviraston lausunnon perusteella) tai joille jonkin EU:n jäsenvaltion toimivaltainen viranomainen on myöntänyt väliaikaisen myyntiluvan tai jotka WHO on hyväksynyt hätätilannekäyttöön. Vatikaanivaltio ilmoitti lisäksi komissiolle hyväksyvänsä testaustodistukset, jotka on myönnetty NAAT-testin (esimerkiksi RT-PCR) ja terveysturvakomitean luettelossa mainittujen pika-antigeenitestien perusteella. Vatikaanivaltio ilmoitti komissiolle myös hyväksyvänsä taudista parantumista koskevat todistukset, jotka on myönnetty NAAT-testin (esimerkiksi RT-PCR) perusteella.
                  
               
                     (7)
                  
                  
                     Lisäksi Vatikaanivaltio ilmoitti komissiolle 22 päivänä heinäkuuta 2021, että kun se todentaa jäsenvaltioiden asetuksen (EU) 2021/953 mukaisesti myöntämiä rokotusta, testausta ja taudista parantumista koskevia todistuksia, todistuksiin sisältyviä henkilötietoja käsitellään ainoastaan sen todentamiseksi ja vahvistamiseksi, että todistuksen haltijalla on rokotus tai testitulos tai että hän on parantunut taudista, eikä niitä säilytetä jälkikäteen.
                  
               
                     (8)
                  
                  
                     Näin ollen tarvittavat edellytykset sen vahvistamiseksi, että Vatikaanivaltion ”VA-EUDCC-GW”-järjestelmän mukaisesti myöntämät koronatodistukset voidaan katsoa asetuksen (EU) 2021/953 mukaisesti myönnettyjä todistuksia vastaaviksi, täyttyvät.
                  
               
                     (9)
                  
                  
                     Vatikaanivaltion ”VA-EUDCC-GW”-järjestelmän mukaisesti myöntämät koronatodistukset olisi sen vuoksi hyväksyttävä asetuksen (EU) 2021/953 5 artiklan 5 kohdassa tarkoitetuin edellytyksin.
                  
               
                     (10)
                  
                  
                     Tämän päätöksen soveltamiseksi Vatikaanivaltio olisi liitettävä asetuksella (EU) 2021/953 perustettuun EU:n digitaalisen koronatodistuksen luottamuskehykseen.
                  
               
                     (11)
                  
                  
                     Unionin etujen suojaamiseksi erityisesti kansanterveyden alalla komissio voi käyttää valtuuksiaan keskeyttääkseen tämän päätöksen soveltamisen tai kumotakseen sen, jos asetuksen (EU) 2021/953 8 artiklan 2 kohdan edellytykset eivät enää täyty.
                  
               
                     (12)
                  
                  
                     Koska Vatikaanivaltio olisi liitettävä asetuksella (EU) 2021/953 perustettuun EU:n digitaalisen koronatodistuksen luottamuskehykseen mahdollisimman nopeasti, tämän päätöksen olisi tultava voimaan päivänä, jona se julkaistaan Euroopan unionin virallisessa lehdessä.
                  
               
                     (13)
                  
                  
                     Tässä päätöksessä säädetyt toimenpiteet ovat asetuksen (EU) 2021/953 14 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Vatikaanivaltion ”VA-EUDCC-GW”-järjestelmän mukaisesti myöntämät koronatodistukset katsotaan asetuksen (EU) 2021/953 mukaisesti myönnettyjä todistuksia vastaaviksi vapaata liikkuvuutta koskevan oikeuden käyttämisen helpottamiseksi unionissa.
         
         
            2 artikla
            Vatikaanivaltio liitetään asetuksella (EU) 2021/953 perustettuun EU:n digitaalisen koronatodistuksen luottamuskehykseen.
         
         
            3 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 30 päivänä heinäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 211, 15.6.2021, s. 1.
         
            (2)  Euroopan parlamentin ja neuvoston asetus (EU) 2021/954, annettu 14 päivänä kesäkuuta 2021, kehyksestä covid-19-tautiin liittyvien yhteentoimivien rokotusta, testausta ja taudista parantumista koskevien todistusten (EU:n digitaalinen koronatodistus) myöntämiseksi jäsenvaltioiden alueella laillisesti oleskeleville tai asuville kolmansien maiden kansalaisille covid-19-pandemian aikana sekä kyseisten todistusten todentamiseksi ja hyväksymiseksi (EUVL L 211, 15.6.2021, s. 24).